**DJEČJI VRTIĆ SVETI KRIŽ ZAČRETJE**

**TRG JULIJA LEMBERGERA 7**

**49223 SVETI KRIŽ ZAČRETJE**

KLASA: 400-01/24-01/07

URBROJ: 2197-53-03-24-2

Sveti Križ Začretje, 26. studenog 2024.

**OPĆINA SVETI KRIŽ ZAČRETJE**

**PREDMET: 1. Izmjena financijskog plana**

**Dječjeg vrtića Sveti Križ Začretje za 2024. godinu**

**PRAVNI TEMELJ:** Članak 45. Zakona o proračunu

(Narodne novine broj 144/21)

**NADLEŽNOST ZA DONOŠENJE:** Općinsko vijeće Općine Sveti Križ Začretje

**PREDLAGATELJ:** Upravno vijeće Dječjeg vrtića Sveti Križ Začretje na prijedlog Ravnateljice

**OBRAZLOŽENJE:**

Člankom 45. Zakona o proračunu propisano je da s ciljem uravnoteženja prihoda i primitaka, odnosno rashoda i izdataka proračuna nastalih u tijeku godine predstavničko tijelo donosi izmjene i dopune proračuna.

Budući da je od donošenja Proračuna Općine za 2024. godinu pa tako i Proračuna Dječjeg vrtića Sveti Križ Začretje došlo do promjena koje nisu bile poznate u vrijeme donošenja istog, a koje se odražavaju na prihodnu i rashodnu stranu proračuna, pokazalo se nužnim rebalansom izvršiti ponovno uravnoteženje Proračuna. Stoga se na osnovi dosadašnje dinamike ostvarenja prihoda i rashoda te procjene njihova ostvarenja, predlaže prva izmjena financijskog plana odnosno Proračuna Dječjeg vrtića.

Detaljno povećanje pojedinih razreda prihoda, odnosno rashoda izrađeno je na sljedeći način:

***PRIHODI***

Ukupni prihodi proračuna Dječjeg vrtića Sveti Križ Začretje za 2024. godinu nakon I. izmjene iznose **704.250,00 eur što je povećanje za 59.635,00 eura**

**63 POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Budući da su Dječjem vrtiću dodijeljena sredstva u iznosu od 3.000,00 eura od Krapinsko zagorske županije za opremanje ureda logopeda, predlaže se povećanje na predmetnom kontu za navedeni iznos.

**65 PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (sufinanciranje roditelja)**

S obzirom da su troškove izleta roditelji uplaćivali direktno na račun Agencije, izostali su prihodi s te osnove pa se predlaže smanjenje na predmetnom kontu za 300,00 eura.

**66 PRIHODI OD PRODAJE PROIZVODA I ROBA TE PRUŽENIH USLUGA, PRIHODI OD DONACIJA TE POVRATI PO PROTESTNIM JAMSTVIMA**

Predlaže se povećanje na predmetnom kontu za 250,00 eura, zbog donacije koju je Zagorska mornarica donirala Vrtiću.

**67 PRIHODI IZ NADLEŽNOG PRORAČUNA I OD HZZO-a TEMELJEM UGOVORNIH OBVEZA**

Budući da je došlo do značajnog povećanja plaća zaposlenika u državnim i javnim službama, a samim time i djelatnicima Vrtića, predlaže se povećanje na predmetnom kontu za 48.889,00 eura.

**92 VLASTITI PRIHODI-Višak prihoda iz prethodnih godina**

Budući da je Vrtić u prethodnim godinama ostvario višak od 16.151,91 €, odlukom ravnateljice, iznos od 7.796,00 € upotrijebit će se za podmirenje troškova električne energije pa je i navedeni iznos iskazan na predmetnom kontu.

***RASHODI***

Ukupni rashodi Dječjeg vrtića Sveti Križ Začretje za 2024. nakon I. izmjene iznose **704.250,00 eura, odnosno povećanje za iznos od 59.635,00 eura u odnosu na prvotni plan.**

**31111 Plaće za zaposlene** – kao što je već spomenuto, zbog značajnog rasta plaća u državnim i javnim službama predlaže se povećanje na predmetnom kontu u iznosu od 55.000,00 eura.

**31321** **Doprinos za zdravstveno osiguranje** – zbog rasta plaća potrebno je povećati i konto zdravstvenog osiguranja pa se predlaže povećanja u iznosu od 9.000,00 eura.

**32110 Rashodi za službena putovanja –** budući da je veći broj zaposlenika sudjelovao na stručnim usavršavanjima, predlaže se povećanje na predmetnom kontu za 500,00 eura.

**32121 Naknada za prijevoz na posao i s posla –** s obzirom na mjesečnu tendenciju troška, predlaže se smanjenje za iznos od 1.000,00 eura.

**32131 Seminari, tečajevi, str.ispiti** – budući da je većina seminara i stručnih skupova bila bez kotizacije, predlaže se smanjenje na ovom kontu za 900,00 eura.

**32211 Uredski** **materijal** – budući da je mjesečna potrošnja manja od planirane, predlaže se smanjenje po predmetnom kontu za 1.100,00 eura.

**32219 Didaktički materijal –** budući da su se nabavljale didaktičke igračke za opremanje novoizgrađenih skupina, predlaže se povećanje na predmetnom kontu za 654,00 eura.

**32224 Osnovni materijal i sirovine** – zbog stalnog rasta cijena namirnica, predlaže se povećanje na kontu za 3.000,00 eura.

**32226 Lijekovi** – budući da nije bilo velikih potreba za nabavkom lijekova za djecu, predlaže se smanjenje za 100,00 eura.

**32231 Električna energija** – budući da je mjesečna potrošnja električne energije manja od planirane, predlaže se smanjenje po predmetnom kontu za 4.000,00 eura.

**32233 Plin** – budući da je mjesečna potrošnja plina manja od planirane, predlaže se smanjenje za iznos od 3.000,00 eura.

**32234 Benzin** – budući da su se na velikom dijelu dvorišta održavali radovi prilikom dogradnje vrtića, bila je puno manja zelena površina za košnju te se iz tog razloga predlaže smanjenje za 200,00 eura.

**32241 Materijal i dijelovi za tek. i inv. Održavanje zgrade** – predlaže se smanjenje u iznosu od 200,00 eura, budući da nije bilo većih potreba za popravcima na zgradi.

**32242 Materijal i dijelovi za tek. i inv. Održavanje opreme** – zbog povećanih potreba za sitnim popravcima opreme predlaže se povećanje po predmetnom kontu za 100,00 eura.

**32313 Poštarina** – budući da je mjesečni trošak za poštarinu veći od planiranog, predlaže se povećanje na predmetnom kontu za 100,00 eura

**323312 Elektronski mediji –** prema uputama Ministarstva financija navedene troškove HRT pretplate potrebno je knjižiti na konto upravnih pristojbi i naknada pa se predlaže smanjenje na predmetnom kontu za ukupan planirani iznos od 133,00 eura

**323413 Opskrba vodom** – zbog puknuća vodovodne cijevi iscurila je velika količina vode pa je iznos računa za utrošenu vodu u periodu kvara bio znatno viši od prosječne mjesečne potrošnje te se iz tog razloga predlaže povećanje po ovom kontu za 2.000,00 eura

**32342 Iznošenje i odvoz smeća** – s obzirom na mjesečnu tendenciju potrošnje, predlaže se smanjenje za iznos od 500,00 eura

**323990 Ostale nespomenute usluge** – budući da je povećan broj servisa koje je potrebno obavljati tijekom kalendarske godine, predlaže se povećanje za iznos od 600,00 eura

**329310 Reprezentacija** – s obzirom da po ovom kontu nije bilo troškova, a niti se isti ne očekuju, predlaže se smanjenje u planiranom iznosu od 100,00 eura

**329510 Upravne pristojbe i naknade** – kao što je već spomenuto, trošak HRT pretplate potrebno je knjižiti na ovaj konto pa se predlaže povećanje za iznos od 50,00 eura

**32955 Naknada zbog nezapošljavanja osoba s invaliditetom** – budući da od rujna više nemamo zaposlenu osobu sa invaliditetom, dužni smo plaćati novčanu naknadu zbog nezapošljavanje iste te se predlaže dopuna na kontu za 504,00 eura

**343121 Usluge banaka –** s obzirom na mjesečnu potrošnju, predlaže se smanjenje po ovom kontu za 300,00 eura

**323930 Uređenje prostora** – budući da su se u vrtiću tijekom godine održavala različita događanja, postojala je potreba za uređenjem prostora te se iz tog razloga predlaže povećanje na predmetnom kontu za 60,00 eura

**422111 Računalna oprema** – budući da nije postojala potreba za većom nabavkom računalne opreme, predlaže se smanjenje za iznos od 2.000,00 eura

**422220 Komunikacijska oprema** – budući da ne postoji potreba za nabavkom komunikacijske opreme, predlaže se smanjenje za planirani iznos od 200,00 eura

**42273 Ostala oprema** – predlaže se povećanje na predmetnom kontu za 1.500,00 eura, budući da su nabavljene zaštite za radijatore za kompletan novoizgrađeni prostor Vrtića

**426211 Ulaganje u računalne programe** – zbog potrebe za nadogradnjom dijela programa za poslovanje Vrtića predlaže se dopuna po predmetnom kontu za iznos od 300,00 eura.

Voditeljica računovodstva Ravnateljica

Nikolina Majsec, mag.oec. Martina Jakuš, mag.praesc.educ.